CELEX: 62016TN0746
Language: sl
Date: 2016-10-28 00:00:00
Title: Zadeva T-746/16: Tožba, vložena 28. oktobra 2016 – Andreassons Åkeri in drugi/Komisija

6.2.2017   
            
            
               SL
            
            
               Uradni list Evropske unije
            
            
               C 38/34
            
         Tožba, vložena 28. oktobra 2016 – Andreassons Åkeri in drugi/Komisija
   (Zadeva T-746/16)
   (2017/C 038/47)
   Jezik postopka: švedščina
   
      Stranke
   
   
      Tožeče stranke: Andreassons Åkeri i Veddige AB (Veddige, Švedska), Luke Transport AB (Laholm, Švedska), Zimit Transportförmedling AB i konkurs (Veddige) (zastopnika: A. Broch in C.M. von Quitzow)
   
      Tožena stranka: Evropska komisija
   
      Predlog
   
   
               —
            
            
               Razglasitev ničnosti Sklepa Komisije Ares (2016) 4309876 z dne 10. avgusta 2016 o zaključku zadeve „EU-Pilot“ št. 7504/15/EMPL.
            
         
      Tožbeni razlogi in bistvene trditve
   
   Tožeče stranke v podporo tožbi navajajo štiri tožbene razloge.
   
               1.
            
            
               Prvi tožbeni razlog: tožeče stranke so na podlagi civilnopravnih pogodb najele poljske samozaposlene delavce, ki imajo sedež registriran na Poljskem in ki so za tožeče stranke opravili storitve. Po opravljenih dogovorjenih storitvah so se delavci vrnili na Poljsko, kjer imajo stalno prebivališče z vidika prava socialne varnosti. Potem je Skatteverket (davčni urad, Švedska) – po opravljenem posebnem postopku (postopek za odmero davka) – tožečim strankam naložil, da poljskim samozaposlenim delavcem plačajo švedske prispevke delodajalcev za socialno varnost, ter tožečim strankam naložil posebne finančne sankcije. To je v nasprotju z Uredbo Sveta (EGS) št. 574/72, ki jo je nadomestila Uredba Sveta (ES) št. 5987/2009.
            
         
               2.
            
            
               Drugi tožbeni razlog: na podlagi člena 4 Uredbe št. 574/72, ki je veljala v času pristopa Švedske k Evropski uniji, je švedska vlada za švedski pristojni organ za vprašanja prava socialnega varstva z vidika prenosa pravil prava Evropske unije, upoštevna v obravnavani zadevi, določila Försäkringskassan (zavod za socialno varstvo). Vendar pa je v skladu s švedskim nacionalnim pravom Skatteverket (davčni urad) tisti, ki zagotavlja pobiranje prispevkov delodajalcev za socialno varnost.
            
         
               3.
            
            
               Tretji tožbeni razlog: prispevki za socialno varnost so bili dvakrat obračunani, kar je ravno to, kar obravnavani uredbi želita preprečiti.
            
         
               4.
            
            
               Četrti tožbeni razlog: da bi se v zvezi s poljskimi samozaposlenimi osebami obračunali švedski prispevki delodajalcev za socialno varnost, se zahteva, da je posameznik včlanjen v Försäkringskassan (zavod za socialno varstvo). Dejstvo, da so se v skladu z zgoraj navedenim prispevki za socialno varnost obračunali, ne da bi se vplačali v korist zadevne osebe – kot se dogaja v več državah članicah – je treba šteti za v nasprotju s pravom Evropske unije.